|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТел.: +381 21 456 217, 487 4604 Факс: +381 21 456 217ounz@vojvodinа.gov.rs |
|  | ЧИСЛО: 128-90-1016/2023-05 | ДАТУМ: 5.4.2023. |

На основи члена 24. пасус 2. Покраїнскей скупштинскей одлуки о покраїнскей управи («Службени новини АПВ», число 37/2014, 54/2014 – др. предписанє, 37/2016, 29/2017, 24/2019, 66/2020 и 38/2021) у вязи зоз членом 11. и 23. Покраїнскей скупштинскей одлуки о буджету Автономней покраїни Войводини за 2023. рок («Службени новини АПВ», число 54/2022), а у вязи зоз Покраїнску скупштинску одлуку о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/19), покраїнски секретар за образованє, предписаня, управу и национални меншини – национални заєднїци, розписує

Явни конкурс

за орґанизованє реґионалних квиз змаганьох «Кельо ше познаме» – петнасти циклус

у 2023. року

Конкурс ше розписує за орґанизованє квиз змаганьох подпроєкту «Кельо ше познаме» – петнасти циклус, квиз змаганє о култури и историї националних заєднїцох Войводини.

Конкурс ше розписує на вкупну суму **1.500.000,00** динари.

**I ОБЩИ УСЛОВИЯ КОНКУРСА**

Средства ше додзелює за орґанизованє змаганьох у штирох центрох у АП Войводини.

Термини отримованя змаганьох од 15. по 19. май 2023. року.

**II УСЛОВИЯ КОНКУРСА**

* На конкурс ше можу приявиц хаснователє явних средствох – єдинки локалней самоуправи и установи образованя и култури зоз териториї АП Войводини;
* Орґанизатор змаганя длужен за потреби змаганя обезпечиц шлїдуюце:
	+ Заварти обєкт за орґанизованє змаганя з капацитетом найменєй 50 особи;
	+ Озвученє;
	+ Ошвиценє;
	+ Технїчну службу за потреби змаганя;
	+ Обезпеченє и персонал за отримованє гиґиєни обєкту;
	+ Закуску за учашнїкох.

**III ОКРЕМНИ УСЛОВИЯ**

**Явни набавки**

Хаснователя средствох зоз того конкурса ше будзе тримац як наручителя у смислу Закона о явних набавкох, кед вон:

1. републични орґан, орґан автономней покраїни и орґан локалней самоуправи;
2. правна особа хтора основана з цильом задовольованя потребох у общим интересу, хтори нє маю индустрийни або тарґовински характер, кед виполнєне гоч хторе з тих условийох:
3. же ше вецей як 50 % финансує зоз средствох явного наручителя;
4. же надпатрунок над роботу тей правней особи окончує явни наручитель;
5. же вецей як половку членох орґана надпатрунку або орґана управяня тей правней особи менує явни наручитель.

**IV СПОСОБ АПЛИКОВАНЯ**

* Конкурс се обявює на урядовим интернет-боку Секретарияту, у «Службених новинох Автономней покраїни Войводини» и у єдним з явних глашнїкох хтори закрива цалу територию АП Войводини;
* Прияви ше подноши у єдним прикладнїку, лєм на конкурсних формуларох Секретарияту;
* Конкурсну документацию мож превжац од 5.4.2023**.** року у просторийох Секретарияту або на web-адреси www.puma.vojvodina.gov.rs;
* Подношитель може поднєсц лєм єдну прияву на конкурс;
* Прияви на конкурс ше подноши на сербским язику або на язику националней меншини хтори ше службено хаснує у Автономней покраїни Войводини;
* Прияви ше подноши особнє, з придаваньом на писарнїци покраїнских орґанох управи у Новим Садзе (будинок Покраїнскей влади) або ше их посила по пошти на адресу:

*Покраїнски секретарият за образованє, предписаня,*

*управу и национални меншини – национални заєднїци*

*21000 Нови Сад*

*Булевар Михайла Пупина 16*

*Зоз назначеньом: ЗА КОНКУРС ЗА ОРҐАНИЗОВАНЄ КВИЗ ЗМАГАНЯ «КЕЛЬО ШЕ ПОЗНАМЕ» – ПЕТНАСТИ ЦИКЛУС У 2023. РОКУ*

* Конкурс отворени по 21.4.2023**.** року.

**V ОЦЕНЬОВАНЄ ПРОЄКТОХ И ОДЛУЧОВАНЄ О ДОДЗЕЛЬОВАНЮ СРЕДСТВОХ**

* Поднєшени прияви розпатра Комисия хтору менує покраїнски секретар за образованє, предписаня, управу и национални меншини – национални заєднїци;
* Комисия нє будзе розпатрац нєблагочасни и нєподполни або нєправилно виполнєни прияви, прияви хтори поднєсли нєовласцени особи, прияви хтори виписани нєчитко або з ґрафитним клайбасом, як анї прияви хтори нє предмет конкурса;
* При одлучованю о виборе орґанизатора змаганя до огляду ше будзе брац ґеоґрафски аспект т.є. ґеоґрафски розпорядок приявених учашнїкох квиз змаганя и предкладанє трошкох орґанизованя змаганя;
* Комисия нє будзе розпатрац прияви подношительох хторим додзелєни средства по основи предходних конкурсох Секретарияту, а хтори нє вимирели превжати обовязки;
* Секретарият затримує право од подношителя прияви питац, по потреби, додатну документацию и информациї або висц на саме место, односно за додзельованє средствох одредзиц виполньованє додатних условийох;
* Ришенє о розподзельованю средствох приноши покраїнски секретар, на основи предкладаня конкурсней комисиї;
* Прияви и приложену документацию ше подношительом нє враца;
* Зоз подношителями приявох хторим одобрени средства, Покраїнски секретарият за образованє, предписаня, управу и национални меншини – национални заєднїци, заключи контракт о финансованю активносцох на основи хторого ше средства виплаци;
* Покраїнски секретар приноши ришенє о розподзельованю средствох, хторе ше обявює на урядовим интернет-боку Секретарияту.

ПОКРАЇНСКИ СЕКРЕТАР,

Жолт Сакалаш, с.р.